Skupština Opštine Kotor, na svojoj sjednici održanoj dana 16.12.2019. godine, donijela je Zaključak broj 11-19171 kojim je utvrđen Nacrt Odluke o bližim kriterijumima za ostvarivanje prava na socijalno stanovanje licima u stanju socijalne potrebe, i istu stavlja na Javnu raspravu u trajanju od 30 dana.

Sekretarijat za kulturu, sport i društvene djelatnosti, shodno navedenom Zaključku, donio je

PROGRAM JAVNE RASPRAVE

1. Povodom Nacrta Odluke o bližim kriterijumima za ostvarivanje prava na socijalno stanovanje licima u stanju socijalne potrebe organizuje se javna rasprava u trajanju od 30 dana počev od 16.12.2019. godine zaključno sa 14.01.2020. godine.
2. Nacrt označene Odluke objaviće se na internet sajtu Opštine Kotor [www.kotor.me](http://www.kotor.me/), putem lokalnog javnog emitera Radio Kotora I na oglasnoj tabli Opštine Kotor.
3. Javna rasprava održaće se u sali za sastanke Opštine Kotor na II spratu, dana 26.12.2019. sa početkom u 10 časova.
4. Organ uprave Opštine Kotor za sprovođenje javne rasprave je Sekretarijat za kulturu, sport i društvene djelatnosti.
5. Svi zainteresovani subjekti do 14.01.2020.godine mogu u pisanoj formi dostaviti sve predloge, prigovore, sugestije i mišljenja poštom, direktno u Sekretarijat za kulturu, sport i društvene djelatnosti, (Opština Kotor, Stari grad 317), radnim danima od 08.00h do 11.00h, predati na Građanskom birou, ili putem e-maila: kultura@kotor.me , a takođe i dobiti sve dodatne informacije i objašnjenja putem telefona broj: 032-325-874, do isteka roka za javnu raspravu.
6. Sekretarijat za kulturu, sport i društvene djelatnosti će razmotriti primjedbe, predloge i sugestije učesnika javne rasprave i sačiniti Izvještaj o sprovedenoj javnoj raspravi.

SEKRETARIJAT ZA KULTURU, SPORT I DRUŠTVENE DJELATNOSTI